Hanne Refsholt

Hanne Refsholt (født 16. november 1960) opprinnelig fra Larvik i Vestfold, nå bosatt i Oslo er sivilagronom/cand.agric fra Universitetet for miljø- og biovitenskap på Ås og har en MBA fra BI. Hun var konsernsjef i TINE SA fra februar 2005 fram til 31. desember 2018. I mars 2007 ble hun av avisa Nationen kåret til den mektigste kvinne i norsk landbruk.

Refsholt begynt i på forsknings- og utviklingssenteret til TINE på Voll i 1988, og ble senere produktutviklingssjef. I perioden 1996-1998 var hun direktør i Kjøttbransjens Landsforbund, men kom tilbake til TINE som direktør for forsknings- og utviklingssenteret i 1998. Hun ble viseadm. direktør i TINE i 2001, og visekonsernsjef i 2002.

Refsholt ble 3. april 2007 valgt til ny styreleder i Domstein ASA. Hun er også styreleder i Norseland Inc., TINEs heleide datterselskap i USA.

Referanser 

Norske konsernsjefer
Norske agronomer
Norske siviløkonomer
Personer tilknyttet TINE
Alumni fra Handelshøyskolen BI
Personer fra Larvik kommune
Fødsler i 1960